alexandrainst/scandi-wiki huggingface dataset:
Kommunistische Arbeiter-Partei Deutschlands

Kommunistische Arbeiter-Partei Deutschlands (KAPD), norsk: Tysklands Kommunistiske Arbeiderparti, var et tysk rådskommunistisk parti som eksisterte mellom 1920 og 1927. Inspirert av nederlandske rådskommunister som Anton Pannekoek og Herman Gorter ble partiet opprettet av en venstreopposisjonell gruppe rundt Paul Levi, som var ekskludert fra Kommunistische Partei Deutschlands (KPD) året før.

Partiet ble grunnlagt i kjølvannet av det mislykkede revolusjonsforsøket i Tyskland i januar 1920. Kretsen rundt Levi mente at KPD hadde vist seg ute av stand til å lede revolusjonen i riktig retning, og da partiet ble stiftet hadde det opp mot 80 000 medlemmer. Partiet nøt også godt av avskallinger fra KPD. I 1922 tok partiet initiativ til dannelsen av Den Kommunistiske Arbeiderinternasjonale, en internasjonal samling av rådskommunistiske partier og organisasjoner fra Storbritannia, Belgia, Nederland og Bulgaria i tillegg til KAPD. På dette tidspunktet var imidlertid partiet allerede spaltet mellom en fraksjon med hovedsete i Berlin og en med hovedsete i Essen, og Berlin-fraksjonen mente det var for tidlig å danne en ny internasjonale. Denne skulle for øvrig gå i oppløsning i 1925.

Partiet kollapset fullstendig rundt 1926/27 etter at de indre stridighetene hadde tatt knekken på det meste av partiets utadrettede arbeid. 

KAPD markerte seg ved å ta avstand fra den leninistiske partimodellen med demokratisk sentralisme, valgdeltakelse og deltakelse i reformistiske fagforeninger. KAPD betegnes følgelig ofte som et parti med sterke syndikalistiske trekk, og Lenin fremmet en omfattende kritikk blant annet av KAPD i boka «Venstre»-kommunismen - en barnesjukdom. På tross av dette var det frem til 1921 assosiert medlem av Komintern.

Referanser 

Kommunistpartier i Tyskland
Bjørn Johansen

Bjørn Johansen er navnet til flere personer.

Per mars 2022 hadde 479 menn i Norge Bjørn Johansen som sitt første fornavn og etternavn. Av disse var det 145 som hadde Bjørn Johansen som sitt eneste fornavn og etternavn. 

Kjente personer:
Bjørn Johansen (musiker) (1940–2002), norsk jazzsaksofonist.
Bjørn Johansen (ishockeyspiller) (1944–), norsk ishockeyspiller.
Bjørn Richard Johansen (1965–), norsk økonom og kommunikasjonsrådgiver
Bjørn-Peder Johansen (1967–), norsk musiker
Bjørn Johansen (fotballspiller) (1969–), norsk fotballspiller.

Samtidig var det 137 menn som hadde Bjørn Johannessen som sitt første fornavn og etternavn. Av disse var det 46 menn som hadde Bjørn Johannessen som sitt eneste fornavn og etternavn.

Kjente personer:
Bjørn Johannessen (1944–), norsk diplomat
Bjørn Olaf Johannessen (1965–), norsk forfatter

Referanser 

Vanlige navn i Norge
Alabamas flagg

Alabamas flagg er hvitt med et rødt andreaskors. Flagget ble innført 16. februar 1895. Flaggets størrelsesforhold ble ikke offisielt fastsatt. Tanken var å innføre et flagg som både i form og innhold minnet om konføderasjonens faner, derav andreaskorset og praksisen med at flagget gjøres kvadratisk. I nyere tid er den rektangulære formen mest vanlig.

Litteratur
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970

Eksterne lenker
 State Flag of Alabama fra Alabama Department of Archives & History

USAs delstatsflagg
Alabama
Mila Kunis

Milena Markovna «Mila» Kunis (født 14. august 1983) er en ukrainsk-amerikansk skuespiller.

Tidlig liv 
Kunis flyttet med familien sin fra daværende Sovjetunionen til Los Angeles i California da hun var syv år i 1991. Til tross for rykter, lærte ikke Kunis engelsk ved å se The Price Is Right. Hun gikk på Hubert How Bancroft Middle School i Los Angeles, hvor hun også tok dramatimer etter skolen og hadde mindre roller i barneprogram og TV-reklamer. I 1994 medvirket hun i I gode og onde dager som en ung Hope Williams.

Karriere 
Kunis er best kjent for rollen som Jacqueline «Jackie» Burkhart i Et syttitallsshow, hvor hun deltok i 200 episoder, og som stemmen til Meg Griffin i den animerte serien Familien Griffin siden 1999. Hun har også deltatt i TV-seriene Walker, Texas Ranger, Baywatch, Nick Freno: Licensed Teacher, Den syvende himmel, Get Real, Grounded for Life, i tillegg til flere filmer.

Roller (utvalg) 
 1996: Santa with Muscles … Sarah (film)
 1998–2006: Et syttitallsshow … Jackie Burkhart (TV-serie)
 1999–: Family Guy … Meg Griffin [stemme] (TV-serie)
 2001: Get Over It … Basin (film)
 2002: American Psycho II: All American Girl … Rachael (film)
 2007: After Sex … Nikki (film)
 2007: Moving McAllister ... Michelle McAllister (film)
 2008: Boot Camp ... Sophie (film)
 2008: Forgetting Sarah Marshall ... Rachel Jansen (film)
 2008: Max Payne ... Mona Sax (film)
 2009: Extract ... Cindy (film)
 2010: The Book of Eli ... Solara (film)
 2010: Date Night ... Whippit (film)
 2010: Black Swan ... Lily (film)
 2011: Friends with Benefits ... Jamie (film)
 2012: Ted ... Lori (film)
 2013: Oz: The Great and Powerful ... Theodora (film)
 2013: Blood Ties ... Natalie (film)
 2013: Third Person ... Julia
 2014: Two and a Half Men ... Vivian
 2014: The Angriest Man in Brooklyn (film)

Utmerkelser

Fotnoter

Referanser

Eksterne lenker 
 
 

Skuespillere fra USA
Personer fra Kyiv
Personer fra Los Angeles
Personer fra USA født i Ukraina
Byggeindustrien

Byggeindustrien – etablert 1968 – er et faglig og næringspolitisk organ for byggenæringen i Norge. 

Innad i næringen har Byggeindustrien, og det tilhørende nettstedet bygg.no, som oppgave å gi sine primære målgrupper – planleggere/prosjekterende, utførende bygg- og anleggsbedrifter, maskineiere/brukere, byggherrer og eiendomsselskaper – løpende informasjon om alt vesentlig som skjer i og for næringen (teknikk, administrasjon, økonomi, jus m.v.). 

Utad skal bladet holde samfunnet – særlig alle offentlige myndighter, adekvate institusjoner og organisasjoner, massemedia m.v. – kontinuerlig orientert om byggenæringen og dens syn på aktuelle faglige og næringspolitiske spørsmål. 

Bladet legger stor vekt på aktuelle reportasjer og har i hvert nummer bred nyhetsdekning fra inn- og utland.

Byggeindustrien har fått Fagpresseprisen 2 ganger, senest i 1994.

Redaktører
Per Helge Pedersen  (1992-2014)
Arve Brekkhus (2014- )

Referanser

Kilder
Fagpressekatalogen

Eksterne lenker
 Bygg.no

Norske tidsskrifter
Publikasjoner etablert i 1968
Hoberg Skole

Hoberg skole er en barneskole i Ottestad i Stange kommune, 4 km fra Hamar. Skolen ble bygd i 1976 og påbygd i 1999. I 2002 var det ca. 330 elever på skolen.

Eksterne lenker
 Hjemmeside

Skoler i Stange
Barneskoler i Innlandet
Kveke

Ugraskveke
 Strandkveke

Kveke (Elytrigia repens) er en 70 cm høy art av grasfamilien med lange, krypende og dyptgående jordstengler rike på næring. Kveke har flattrykte småaks med flatsiden vendt mot strået. Kveke er et av våre vanskeligste ugress.

Beskrivelse 
Den er et flerårig gress. Vekstformen er først tuedannende, men den blir snart flatedekkende. De bladbærende stenglene er lyst grågrønne og hule med tydelige kne. Bladene er linjeformede og spisse med skarpt takket rand som man nærmest kan skjære seg på. Oversiden er ru og snau. Fargen er grønn, grågrønn eller blågrønn på begge sider.

De blomsterbærende stenglene bærer toradede, sittende småaks, med 3 til 8 blomster som bærer de gule støvknappene fritt fremme. Frøene er nøtter, som modner godt og spirer særdeles villig.

Systematisk navn 
Den norske artsdatabanken plasserer kveke i slekten Elytrigia Desv., mens Global Biodiversity Facility oppgir det som et synonym til det vitenskapelige navnet de anerkjenner: Elymus repens (L.) Gould.

Underarter 
I Norge er kveke to underarter ifølge artsdatabanken:
 Ugraskveke Elytrigia repens subsp. repens
 Strandkveke Elytrigia repens subsp. arenosa

 Utbredelse 
Kveke finnes naturlig i hele Europa og det meste av Asia. Arten er naturalisert i alle andre verdensdeler (unntatt Antarktis). Den hører hjemme på mineralrik bunn i full sol, og derfor har den vært naturlig forekommende på strandvoller og i tangbunker langs strender.  Utbredelsen er 1 x 0,20 m (100 x 20 cm/år), heri ikke medregnet spredning via rotskudd. Rotnettet består av leddelte, hvite jordstengler og trådaktige finrøtter. Jordstenglene kan vokse 60 cm eller mer ut fra den opprinnelige planten, og de kan finnes ned i 20 cm dybde. Fra hvert ledd av jordstengelen kan det dannes en ny plante.

 Bruk 
Planten ble omtalt av Jens Holmboe ved synonymet Triticum repens'' som en av de viktigste kildene til spiselige røtter i gammel tid. Mel framstilt av planten kunne brukes for å drøye mel og brukes i flatbrød.

Galleri

Referanser

Eksterne lenker 
 

Gressfamilien
Grønne blomster
Hvite blomster
Norges flora
Sagflis

Sagflis er flis fra skjæring av trevirke, og brukes som regel i sagbrukenes fyrkjeler, selges som råstoff til sponplateindustrien eller utnyttes som strø i mat til husdyr. Den egner seg også som råstoff i pellets- og brikettproduksjon.

Fuktigheten i tørr sagflis ligger på 15-20%, mens rå sagflis kan ha et fuktinnhold på 35-50%.

Kilder 
 

Skogbruksprodukter
Hundekjeks

Hundekjeks (Anthriscus sylvestris) er en vanlig skjermplante i Norge, og blant de første som viser seg om våren. Den begynner å vise seg i april–mai og blomstrer i mai–juni.

Utbredelse 
Hundekjeksen er en flerårig urt som vokser over hele landet. Den finnes i åpen skog, høystaudesamfunn, bekkedaler, veggrøfter, vegkanter og på kulturmark. Den kan bli over 1½ m høy.

Bruk 
Planten er i slekt med gulrot og var ifølge Jens Holmboe en av de viktigste kildene til spiselige røtter i gammel tid. Autoriteter innen nyttevekster regner fortsatt roten som spiselig, til tross for at andre advarer om at planten er svakt giftig for mennesker. En eventuell giftvirkning har vært satt i forbindelse med et alkoloid som har navnet chaerophyllin, og som muligens utvikles i eksemplarer angrepet av sopp. Det er veldig viktig å unngå forveksling med giftige slektninger (hundepersille, selsnepe, bjørnekjeks og giftkjeks) siden disse forvekslingsartene er svært giftige. Særlig selsnepe har vært årsak til dødelige forgiftninger av mennesker.

Medisinsk bruk 
Planten inneholder deoxypodophyllotoksin, et stoff som tilhører gruppen av lignaner og som har vakt interesse fordi det er beslektet med stoffet podophyllotoksin. Det sistnevnte ble tidligere benyttet i kreftmedisin inntil negative bivirkninger førte til at bruken ble stoppet.

Navneforveksling 
På nederlandsk kalles Anthriscus sylvestris for «fluitenkruid», som kan oversettes til norsk med «fløyteurt» eller «pipeurt». Det nederlandske navnet kommer av at plantens hule stengel ble brukt til å lage fløyter av. Det er viktig å være klar over at den veksten som på norsk kalles pipekjeks, er en helt annen plante med det latinske navnet Pleurospermum austriacum. Likeså må planten Anthriscus sylvestris holdes adskilt fra alle planter i pipeurtslekten (Aristolochia).

Referanser

Eksterne lenker 
 

Skjermplantefamilien
Hvite blomster
Arter formelt beskrevet i 1814
Norges flora
Danmarks flora
Runa Barli

Runa Barli (født 20. januar 1988 i Verdal) er en norsk fotballkeeper. Hun startet karrieren i Stiklestad og Verdal i Nord-Trøndelag. Barli skrev under kontrakt med toppserielaget Trondheims-Ørn høsten 2006.

Referanser

Eksterne lenker 
 

Norske fotballspillere
Fotballspillere for SK Trondheims-Ørn
Fotballspillere for Verdal IL
Ellen White

Ellen Gould White (født 26. november 1827 i Gorham, Maine, død 16. juli 1915 i St. Helena, California) var en religiøs forkynner og skribent som var med og grunnla  Syvendedagsadventistene. Hun ble ansett som en profetinne av sine samtidige. Hun har skrevet flere bøker som er oversatt til mange språk og som regnes for viktige innen samfunnet.

Referanser 

Adventistiske predikanter
Personer fra Cumberland County i Maine
Fødsler i 1827
Dødsfall i 1915
William Miller (predikant)

William Miller (født 15. februar 1782, død 20. desember 1849) var en amerikansk baptistpredikant. 

Han forkynte særlig om Jesu gjenkomst og tilhengerne av hans tankegang gav opphav til adventistbevegelsen.

William Miller vokste opp i en baptistfamilie. Som gutt var han redd for å ikke blir frelst, så han viste streng lydighet mot sine foreldre. Han likte å lese, og som liten lå han ofte foran peisen og leste i lyset fra peisen. Som ung voksen leste han snart ut alle bøkene på det lokale biblioteket. 

William Miller ble bonde og giftet seg med Lucy i 1803. Han slo seg ned i Green Mountains, i Poultney i Vermont. Han gav opp sin barnetro og ble deist. En deist tror at Gud har skapt verden, for så å ha overlatt den til seg selv. 

En dag innså han behovet for en frelser, og han overgav seg til Gud. Han studerte Bibelen grundig fra 1816, og i 1818 kom han til konklusjonen om at Jesus kom snart igjen. Dette budskapet forkynte han med stor kraft over hele USA og fikk mange tilhengere. 

William døde brått etter kreft i 1849.

Referanser 

Adventistiske predikanter
Predikanter fra USA
Personer fra Pittsfield
personer fra Washington County i New York
Walter Smith

Walter Ferguson Smith (født 24. februar 1948, død 26. oktober 2021) var en skotsk fotballtrener og -spiller.

Smith spilte i to klubber i sin karriere: Dundee United og Dumbarton FC. Han måtte legge opp 32 år gammel på grunn av en skade. 

Han ble assisterende manager i Dundee United og senere sjef for det skotske juniorlandslaget. Etter dette ble han assistent til Alex Ferguson på s landslag under fotball-VM 1986. Han ble senere assistenten til Graeme Souness i Rangers, og da Souness forlot klubben i 1991, fikk Smith hovedansvaret. Han fikk stor suksess i Rangers, med syv strake ligatitler og tre seire i den skotske cupen og den skotske ligacupen. Etter det gode arbeidet i Rangers, gikk turen til England og Everton. Han var manager i Everton mellom 1998 og 2002, men lyktes ikke, og David Moyes overtok etter Smith. 

På slutten av sesongen 2003/04 kom han tilbake til fotballen som assisterende manager for Alex Ferguson som i 1986, men denne gangen var det Manchester United. I desember 2004 fikk han jobben som skotsk landslagssjef. Han klarte ikke å føre Skottland til fotball-VM 2006, hvor de i kvalifiseringa var i samme gruppe som Norge. Kvalifiseringa begynte veldig bra for skottenes del, men 10. januar 2007 tok han over Rangers, og Alex McLeish tok over landslaget. Smith ledet Rangers frem til 15. mai 2011.

Smith er offiser av Order of the British Empire.

Statistikk som manager 

Pr. 15. mai 2011

Referanser

Eksterne lenker 
 

Skotske fotballspillere
Skotske fotballtrenere
Fotballspillere for Dundee United FC
Fotballspillere for Dallas Tornado
Fotballspillere for Dumbarton FC
Fotballtrenere for Rangers FC
Fotballtrenere for Everton FC
Trenere for skotske fotballandslag
Order of the British Empire (OBE)
Personer fra South Lanarkshire
BayArena

BayArena er en fotballarena i byen Leverkusen i Nordrhein-Westfalen, Tyskland. Arenaen har vært hjemmebanen til fotballaget Bayer Leverkusen siden 1956. Arenaen er sponset av Bayer 04 Fußball GmbH, Bayer Gastronomie og Lindner Hotel AG.

Eksterne lenker
 hjemmeside

Fotballstadioner i Tyskland
Sport i Nordrhein-Westfalen
Leverkusen
Byggverk i Nordrhein-Westfalen
Marianne Paulsen

Marianne Paulsen (født 20. mai 1980 i Harstad) er en norsk fotballspiller. Hun startet karrieren i idrettsklubben Medkila i hjembyen Harstad. Paulsen var aktiv og god i flere idretter, og hun ble blant annet nordnorsk mester i langrenn to ganger.

Det var derimot fotball Paulsen valgte å satse på. Da hun forlot Harstad og Medkila i 1999 for å studere i Trondheim, ble hun med på damelaget til Byåsen. Hun ble kåret til «Årets høyreback i Norge» sesongen 2000. I 2002 fikk hun kontrakt med Arna-Bjørnar i Bergen som hun vant cupsølv med i debutsesongen. Samme året ble hun også stemt frem til «Årets komet» i norsk fotball i en avstemning gjort blant spillere fra alle toppserielagene. I 2003 mottok hun «Fairplay-prisen».

Marianne Paulsen dro tilbake til Trondheim og begynte på toppserielaget Trondheims-Ørn i 2005. Hun la opp etter 2007-sesongen. Paulsen har fullført økonomiutdanning.

Meritter 
Med Trondheims-Ørn:
 Seriesølv 2006

Med Arna-Bjørnar:
 Cupsølv 2002

Med landslaget:
 EM-sølv 2005

Referanser

Eksterne lenker 

 Profil hos altomfotball.no

Norske damelandslagsspillere i fotball
Norske fotballspillere
Fotballspillere for Arna-Bjørnar Fotball
Fotballspillere for SK Trondheims-Ørn
Fødsler i 1980
Harald Høidahl

Harald Høidahl (født 2. oktober 1977) er en norsk artist og musiker.  
Høidahl har spilt keyboard og piano for ulike artister og band, blant annet bandet Zum fra 1997-2004 og bandet Jerusalem 2009-2010. I 2011 startet han opp Gamlebyen Musikkskole som han drev frem til 2018. Høidahl er lektor i Fredrikstad kommune.

Diskografi 
 Du er min Gud (2001) Musikere: Harald Høidahl (vokal, tangenter), Simon Walther Høidahl (gitarer), Anders Håkensen (gitar), Frank Brevik (bass), Bjørnar Pettersen (trommer), Erik Eilertsen (trompet), Andreas Pettersen (trombone)
 Bara Hos Dig (2005)
 Lovsånger (Adora Records) (2009)
 You are my God (Adora Records) (2009)
 Nu är vi ett i Jesus – Gemenskap (Adora Records) (2011): Harald Høidahl (vokal, tangenter, produsent), Simon Walther Høidahl (gitar), Rickard Forsell (bass), Bjørnar Pettersen (trommer)
 Låt ditt rike komma (Adora Records) (2013): Musikere: Harald Høidahl, vokal, tangenter, produsent), Johannes Groth (gitar), Dag-Anders Sandell (bass), Hermund Nygård (trommer)
 Kyrie Eleison (Adora Records) (2017):   Musikere: Harald Høidahl (vokal, piano), Johannes Groth (gitarer, produsent), David Fjelde (bass), Ruben Dalen (trommer), Christine Møklegaard (fløyte), Andreas Pettersen (trombone)   
 Agnus Dei (Adora Records) (2021): Musikere: Harald Høidahl (vokal, wurlitzer, piano), Johannes Groth (produsent, gitarer, Hammond, back up voc., produsent), Lars-Erik Dahle (bass, back up voc.), Ruben Dalen (trommer), Peter Halstrøm (bass, back up voc.), Thomas Børud (trommer), Anina Radotina (cello)

Referanser

Eksterne lenker 
 hjemmeside

Norske plateprodusenter
Fødsler i 1977
James Rainwater

Leo James Rainwater (født 9. desember 1917 i Council, Idaho, død 31. mai 1986) var en amerikansk fysiker og nobelprisvinner. 

Sammen med Aage Niels Bohr og Ben Mottelson ble han tildelt Nobelprisen i fysikk i 1975 for oppdagelsen av forbindelsen mellom kollektive bevegelser og partikkelbevegelser i atomkjerner, samt den derpå baserte utviklingen av teorien for atomkjernens struktur.

Biografi 
Rainwater ble født i Council i Idaho, men flyttet etter farens død i 1918 til Hanford i California. Han tok kandidateksamen i fysikk ved California Institute of Technology i 1939 og fortsatte studiene ved Columbia University, der han doktorerte i 1946. Under andre verdenskrig arbeidet han på atombombeprosjektet. I 1949 begynte han å utarbeide teorien om at ikke alle atomkjerner, i motsetning til den allmenne oppfatningen, var sfæriske. Ideene hans ble senere tstet og bekreftet av Bohrs og Mottelsons eksperimenter. 

Rainwater bidro også til den vitenskapelige forståelsen av røntgenstråling og deltok i prosjekter fra United States Atomic Energy Commission m.m. Han sluttet seg til fysikkfakultetet ved Columbia i 1946 og ble professor samme sted i 1952. I 1963 ble Rainwater tildelt Ernest Orlando Lawrence Award. Han ble utnevnt til Pupin Professor of Physics i 1982.

Referanser

Eksterne lenker 

Fysikere fra USA
Nobelprisvinnere fra USA
Nobelprisvinnere (fysikk)
Personer tilknyttet Manhattanprosjektet
Personer fra Adams County i Idaho
Personer fra Kings County i California
Fødsler i 1917
Dødsfall i 1996
Vardø videregående skole

Vardø videregående skole, samisk: Várggáidt joatkkaskuvla, er en skole i Finnmark. Førti prosent av elevene er borteboende, og på skolens elevhybler er det plass til 24.

Referanser

Eksterne lenker
 Skolens hjemmeside 

Videregående skoler i Troms og Finnmark
Skoler i Vardø
AVYO

AVYO er et fagforbund som organiserer personer med yrkestilknyttning til og ansatte i arbeids- og velferdsetaten og Helfo. Forbundet ble etablert i 1950, har vel 3 300 medlemmer og er tilknyttet Yrkesorganisasjonenes Sentralforbund.

Leder er Øyvind Hov Randmæl.

Referanser

Eksterne lenker
 

Norske fagforbund
Etableringer i 1950
Yrkesorganisasjonenes Sentralforbund
Bibliotekarforbundet

Bibliotekarforbundet er et fagforbund for bibliotekarer som organiserer medlemmer i både offentlig og privat sektor. Forbundet ble etablert i 1993 og har vel 1 800 medlemmer (2019). Fra 1. januar 2018 er Bibliotekarforbundet medlem av Unio, etter tidligere å ha vært tilknyttet YS (2001-2017) og AF.

Forbundsleder i landsmøteperioden 2017–2020 er Jannicke Røgler, som fra 1.1.2020 blir avløst av nestlederen Veronicha Angell Bergli. Tidligere forbundsledere er Randi Rønningen, Siri Sjursen, Monica Deildok og Margunn Haugland.

Forbundet gir ut tidsskriftet Bibliotekaren; redaktør fra 1993 til 2019 var Erling Bergan. Han ble i 2019 etterfulgt av Embret Rognerød.

Eksterne lenker 
 

Norske fagforbund
Etableringer i 1993
Unio
Det norske maskinistforbund

Det norske maskinistforbund (DNMF) er et partipolitisk uavhengig fagforbund som ble etablert i 1902 og  dag har rundt 6600 medlemmer innen maritime og tekniske yrker, sjø- og landansatte i offentlig- og privat sektor. Fra 2014 har DNMF vært tilsluttet Unio.

DNMFs medlemmer jobber hovedsakelig innenfor internasjonal- og innenriks skipsfart, olje- og gassutvinning, samt i en rekke landbaserte virksomheter.

Forbundets medlemsblad er Maritim Logg, og er et fellesorgan med Norsk Sjømannsforbund (NSF) og Norsk Sjøoffisersforbund (NSOF).

Ledelse 
Landsmøtevalgt forbundsleder 2019-2022 er Jarl Gunnar Faksvåg . Fast ansatt generalsekretær er Hege-Merethe Bengtsson.

Andre forbund for sjøansatte 
 Norsk Sjømannsforbund
 Norsk Sjøoffisersforbund
 Fellesforbundet for sjøfolk
 Energiforbundet SAFE

Referanser

Eksterne lenker
 Det norske maskinistforbund

Norske fagforbund
Etableringer i 1902
Unio
1902 i Norge
Finansforbundet

Finansforbundet er et partipolitisk uavhengig fagforbund for ansatte i finans og teknologi, med om lag 33 000 medlemmer per 2022. De er den største fagforeningen i finansbransjen. Forbundet er tilknyttet Yrkesorganisasjonenes Sentralforbund (YS), Nordiske Finansansattes Union (NFU) og Union Network International (UNI).

Forbundet jobber for at ansatte i finans og teknologi skal få bedre lønnsvilkår, riktig kompetanse og en attraktiv arbeidsplass.

Leder er Vigdis Mathisen (DNB). Hun ble valgt som ny forbundsleder på Finansforbundets landsmøte på Gardermoen 14. november 2019. Arne Fredrik Håstein (Storebrand) ble valgt som ny nestleder.

Som samfunnsaktør arbeider Finansforbundet for trygge arbeidsplasser og en bærekraftig næring. I lønnsoppgjørene forhandler de på vegne av medlemmene, og er en tydelig stemme i den offentlige debatten.

Medlemmer i Finansforbundet får blant annet tilbud om stipend og videreutdanning, gratis advokathjelp og representasjon i perioder med omstilling.

Finansfokus er Finansforbundets medlemsmagasin. I tillegg til eget nettsted sendes magasinet på papir til medlemmene fire ganger i året.

Referanser

Eksterne lenker
 Finansforbundet
 Det tekniske beregningsutvalget for inntektsoppgjørene

Finans
Norske fagforbund
Organisasjoner etablert i 1896
Yrkesorganisasjonenes Sentralforbund
Lærernes Yrkesforbund

Lærernes Yrkesforbund (LY) er et fagforbund som ble etablert i 1911, da som Sjømannsskolenes Lærerforening. Nåværende navn fra 1987, da forbundet skiftet fra Maritim Lærerforening. Forbundet organiserer faglærere, annet personell og studenter innenfor grunnskole, videregående skole og høgskole, og er fra 2017 tilsluttet Delta. Forbundet organiserer særlig mange lærere innenfor maritim utdanning.

Forbundsleder er Janne Maria Øksnes.

Referanser

Eksterne lenker
 

Norske fagforbund
Etableringer i 1911
Yrkesorganisasjonenes Sentralforbund
Tsjortkiv

Tsjortkiv ( ukrainsk Чортків, polsk Czortków) er en by i Ternopil oblast i det vestlige Ukraina. Byen er hovedstad i Tsjortkivski rajon. Byen har rundt 30 000 innbyggere. Tsjortkiv ligger ved Seretelven.

Eksterne lenker 
 

Byer i Ternopil oblast
Galicia (Sentral-Europa)
Shtetlekh